คือว่า มีช่วงนึงที่เราต้องเตรียมตัวสอบค่ะ ซึ่ง วันก่อนสอบเราอ่านหนังสือดึกมากๆ ต้องตื่นตี 5 แต่นอนตี 3 ครึ่งค่ะ แต่ในขณะที่ตั้งใจจะนอนตี 3 ครึ่งก็กลายเป็นว่านอนไม่หลับ ใจสั่นค่ะ จนสุดท้ายจนตี 5 ก็ยังนอนไม่หลับสุดท้ายเราเลยไม่ได้นอนค่ะ อันนี้เป็นครั้งแรกที่เกิดอาการแบบนี้ขึ้นค่ะ คือช่วงก่อนหน้าเรากินกาแฟค่ะ วันนั้นก็กิน ส่วนครั้งที่ 2 เราก็มีอาการแบบนี้ค่ะ เป็นในวันก่อนสอบเช่นกัน แต่หลังจากนั้นเราก็เลิกกินกาแฟเลยค่ะ ถ้านับตั้งแต่วันนั้นจนถึงตอนนี้ก็จะ 1 เดือนแล้ว แต่จู่ๆบางทีก็มีอาการใจสั่นบ้างค่ะตอนนอน คือเมื่อวานค่ะ เรานอนตั้งแต่ 23.40 แต่ประมาณ 24.00 จู่ๆเราก็รู้สึกตื่นตัวและก็มีอาการใจสั่นอีกค่ะ อาการเหมือนวันก่อนสอบ 2 วันนั้นเลยค่ะ แล้วก็นอนไม่หลับไปพักนึง ส่วนวันนี้เรานอนพักจากการอ่านหนังสือค่ะ ตั้งใจจะนอน 10 นาทีแล้วให้เพื่อนปลุกค่ะ แต่พอครบ 10 นาที จู่ๆเราก็รู้สึกตัวและก็ตื่นเอง โดยมีอาการใจสั่นด้วยค่ะ นั่นทำให้เราไม่ง่วงค่ะ;--; คือเราไม่ได้ดื่มเครื่องดื่มอะไรที่มีคาเฟอีนเลยค่ะ นับตั้งแต่วันนั้น ช่วงวันก่อนสอบ 2 วันนั้นมีอาการเครียดค่ะ แต่ช่วงนี้ไม่ได้รู้สึกเครียดอะไรขนาดนั้นนะคะ เรียกได้ว่าแทบไม่เครียดเลยค่ะ;--; อาการแบบนี้เกิดจากสาเหตุอะไรหรอคะ
สวัสดีค่ะ อาการใจสั่น สัมพันธ์กับความเครียด ความกังวล ร่วมกับมีการรับประทานกาแฟ นอนน้อยดังกล่าวมานั้น เหล่านี้เป็นปัจจัยกระตุ้นทำให้เกิดอาการใจสั่นได้หรืออาการใจสั่น อาจมีสาเหตุทางกายเช่น หัวใจเต้นผิดจังหวะ โรคไทรอยด์ทำงานผิดปกติ แต่จากประวัติที่ดูมีปัจจัยกระตุ้นชัดเจน แนะนำการกำจัดปัจจัยกระตุ้นที่เป็นไปได้มากก่อน ด้วยการนอนหลับพักผ่อนให้เพียงพอ งดการดื่มชา กาแฟ เครื่องดื่มแอลกฮอล์ ตั้งใจอ่านหนังสือให้เต็มที่แต่ทำใจให้ผ่อนคลายไม่ไปกังวลมากจนเกินไปหากกำจัดปัจจัยที่เกี่ยวข้องออกไปหมดแล้ว ยังมีอาการใจสั่นต่อเนื่อง มีแน่นหน้าอก มีช่วงที่วูบ หมดสติไปด้วย อาจมีสาเหตุทางกายอื่นๆดังกล่าวไป ที่ควรไปพบแพทย์เพื่อตรวจเพิ่มเติม